Številka: 478-58/2014

Datum: 30. 12. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 22. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o ukinitvi statusa športnega objekta občinskega pomena na nepremičninah katastrska občina 400 Ptuj parceli 1692/9 in** **1692/14** |
|  |  |
| **PRIPRAVIL:** | Oddelek za negospodarske dejavnosti  Merima Zenunović, višja svetovalka |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in 79. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) |
| **POROČEVALEC:** | Zdenka Ristič, vodja Oddelka za negospodarske dejavnosti  Merima Zenunović, višja svetovalka |
|  |  |
| **PRISTOJNO**  **DELOVNO TELO:** | Odbor za gospodarstvo, Odbor za okolje in prostor ter gospodarsko infrastrukturo, Odbor za finance |
| **PREDLOG SKLEPA:** | Mestni svet Mestne občine Ptuj sprejme predlog Sklepa o ukinitvi statusa športnega objekta občinskega pomena na nepremičninah katastrska občina 400 Ptuj parceli 1692/9 in 1692/14 v predloženem besedilu. |

Nuška Gajšek

županja

Priloga:

* predlog sklepa z obrazložitvijo

Predlog

januar 2021

Na podlagi 29. in 51. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE) ter 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20) je Mestni svet Mestne občine Ptuj, na \_\_\_ seji, dne \_\_\_\_\_\_\_\_\_\_\_\_\_, sprejel naslednji

**SKLEP**

**o ukinitvi statusa športnega objekta občinskega pomena na nepremičninah**

**katastrska občina 400 Ptuj parceli 1692/9 in** **1692/14**

S tem sklepom se ukine status športnega objekta občinskega pomena na nepremičninah katastrska občina 400 Ptuj parceli 1692/9 in 1692/14.

Ta sklep je podlaga za izbris vpisov v zemljiški knjigi:

* vpis zaznambe – urejanje prostora (ID pravice/zaznambe: 11773176) pri nepremičnini katastrska občina 400 Ptuj parcela 1692/9 (ID znak 400 1692/9) in
* vpis zaznambe – urejanje prostora (ID pravice/zaznambe:11773180) pri nepremičnini katastrska občina 400 Ptuj parcela 1692/14 (ID znak 400 1692/14).

Ta sklep prične veljati naslednji dan po objavi v Uradnem vestniku Mestne občine Ptuj.

Številka: 478-58/2014

Datum:

O b r a z l o ž i t e v :

Pri nepremičninah katastrska občina 400 Ptuj parcela 1692/9, v površini 2.210 m² in 1692/14, v površini 250 m², ki sta v lasti Mestne občine Ptuj, je vpisana zaznamba športnega objekta občinskega pomena.

Predmetni nepremičnini imata status javnega dobra in sta zajeti v Načrtu ravnanja z nepremičnim premoženjem Mestne občine Ptuj za leto 2021, zaradi namena prodaje. Ker sta predmetni nepremičnini v pravnem režimu javnega dobra, ki ni v pravnem prometu, je potrebno predhodno izvzeti parceli iz javnega dobra.

Predmetni nepremičnini sta pridobili status športnega objekta občinskega pomena in postali last Mestne občine Ptuj na podlagi Sklepa o določitvi športnih objektov občinskega pomena v Mestni občini Ptuj (Uradni vestnik Mestne občine Ptuj, št. 6/99, v nadaljevanju: Sklep) in Sporazuma o razdelitvi premoženja občine Ptuj (Uradni list RS, št. 38/03 in 107/13). Na podlagi Sklepa, ki ga je mestni svet sprejel na podlagi takrat veljavnega Zakona o športu (v nadaljevanju: ZSpo), je bila vknjižena lastninska pravica na Mestno občino Ptuj in vpisana zaznamba športnega objekta občinskega pomena med drugimi tudi pri parceli 1662/3 k.o. 400 Ptuj. V postopku parcelacije-združitve (odločba GU, OGU št. 02112-643/2007-2 z dne 5. 7. 2007) sta z delitvijo parcele 1662/3 k.o. 400 Ptuj nastali parceli 1692/8 in 1692/9, pri katerih se je prenesel tudi vpis predmetne zaznambe. Z dodatno parcelacijo parcele 1692/8 k.o. 400 Ptuj (odločba GU, OGU Ptuj, št. 02112-1053/2020-2 z dne 20. 5. 2020) sta nastali parceli 1692/13 in 1692/14, pri katerih se je prav tako prenesel predmetni vpis.

Prikaz parcel št. 1692/9 in 1692/14, obe k.o. 400 – Ptuj



Sedaj veljavni Zakon o športu (Uradni list RS, št. [29/17](http://www.uradni-list.si/1/objava.jsp?sop=2017-01-1523), [21/18](http://www.uradni-list.si/1/objava.jsp?sop=2018-01-0887) – ZNOrg in [82/20](http://www.uradni-list.si/1/objava.jsp?sop=2020-01-1236), v nadaljevanju: ZŠpo-1), v določilih 68. in 70. člena, pojem javnega dobra oz. uporabe v javno dobro ureja smiselno enako kot ZSpo, in sicer da je zaradi zagotavljanja javnega interesa v športu primerno, da občina pomembnim javnim športnim objektom podeli status grajenega javnega dobra lokalnega pomena ter zagotovi urejeno splošno rabo teh objektov.

Nepremičnina katastrska občina 400 Ptuj parcela 1692/9 v naravi predstavlja zemljišče, na katerem je bila ustanovljena stavbna pravica v korist subjekta zasebnega prava, ki je na tej podlagi zgradil športno dvorano (št. stavbe 5151). Navedeno pomeni, da z ustanovitvijo stavbne pravice pripada celotna uporabna vrednost športnega objekta imetniku stavbne pravice, kar onemogoči zagotavljanje splošne uporabe vseh pod enakimi pogoji. Zaradi navedenega tudi ni smiselno, da ima zemljišče pod stavbo, katerega uporabna vrednost pripada v celoti imetniku stavbne pravice, status javnega športnega objekta.

Nepremičnina katastrska občina 400 Ptuj parcela 1692/14, v naravi predstavlja zemljišče, na katerega v površini 93 m² sega del športne dvorane (št. stavbe 5151), preostali del zemljišča v površini 157 m² pa je funkcionalno povezan z dvorano, kar pomeni, da nima nobene samostojne funkcionalne vrednosti, ki bi zagotavljala splošno rabo javnega dobra.

Glede na zgoraj navedeno je smiselno, da se nepremičnini katastrska občina 400 Ptuj parceli 1692/9 in 1692/14, izvzameta iz javnega dobra. Po sprejetju predlaganega sklepa bo predlagan izbris zaznambe ter bo občinska uprava pričela s postopki prodaje predmetnih parcel v skladu z Zakonom o stvarnem premoženju države in samoupravnih lokalnih skupnosti in Uredbo o stvarnem premoženju države in samoupravnih lokalnih skupnosti.

Glede na podano obrazložitev predlagam Mestnemu svetu Mestne občine Ptuj, da sprejme sklep v predloženi vsebini.

Pripravil:

Merima Zenunović Nuška Gajšek županja